তারুণ্যের বিপথগামিতার জন্য আমরা কেবল ব্যক্তিকে দায়ী করব- নাকি পুরো সমাজ ও রাষ্ট্রব্যবস্থাকে দায়ী করব, তা নিয়ে চিন্তাভাবনা ও গবেষণা করার প্রয়োজন রয়েছে। আধুনিক সভ্যতার নামে অসভ্যতা, বিজাতীয় সংস্কৃতি, ঘুষ-দুর্নীতি, অনিয়ম, কালো টাকার প্রভাব এবং বেহিসাবি অর্থব্যয়ের কারণে মানুষের মন-মস্তিষ্কে পচন ধরতে শুরু করেছে। ফলে সামাজিক নানা রোগবালাই এবং মানবিক বিপর্যয় মহামারী আকারে আকাশে বাতাসে ছড়িয়ে পড়ছে। অশ্লীলতা, অমানবিকতা, পাপাচার, অবিচার, অত্যাচার, অনাচার ইত্যাদি নেতিবাচক কর্মগুলো সামাজিক পোস্টারে পরিণত হয়েছে। ফলে কে যে কখন এসব পোস্টার দেখে আকৃষ্ট হয়ে পড়ছে বা এসব মহামারী রোগে আক্রান্ত হয়ে যাচ্ছে, বলা যায় না